Biblioteca Municipală „Radu Rosetti” și Biblioteca Județeană „G.T.Kirileanu” Neamț, în calitate de parteneri , vor organiza, cu sprijinul Fundației Progress, Code Kids România și Simplon România, „CODE Kids FEST 2020 - Târgul Regional de Știință și Tehnologie pentru Copii”, pe data de 12 noiembrie 2020. Evenimentul se va desfășura online, pe platforma Hopin. În cadrul târgului va avea loc o competiție de proiecte digitale sau tehnologice adresată copiilor între 10 și 14 ani. De asemenea, sunt invitate să participe, în afara concursului, pentru a-și face cunoscute realizările, echipe de tineri liceeni care au dezvoltat astfel de proiecte.

Fiecare echipă are dreptul să participe la concurs cu două proiecte. Prezentarea acestora se va realiza printr-un video de aprox 3-4 minute, care va reflecta implicarea copiilor în realizarea lor. Filmul va trimis bibliotecii înainte cu o săptămână înainte de târg, încărcat pe platformă și disponibil pentru vizionare în ziua evenimentului, în standurile virtuale din zona Expo. Un juriu format din specialiști la nivel național va evalua proiectele si va pune intrebări copiilor despre realizarea acestora, in cadrul unei sesiuni separate.

Vă invităm să vă alăturați evenimentului nostru, atât în calitate de competitori, cât și în calitate de colaboratori, pentru a vă face cunoscută activitatea, pentru a vă promova munca și realizările și pentru a da valoare comunității din care faceți parte.

Pentru orice detalii suplimentare, ne puteți contacta:

tel 0234312202,

pagina de facebook a bibliotecii: https://www.facebook.com/bibliotecarosetti

e-mail : bibli\_on@yahoo.com